

**REPUBLIKA HRVATSKA**

**KARLOVAČKA ŽUPANIJA**

**OPĆINA PLAŠKI**

**OPĆINSKI NAČELNIK**

**KLASA: 350-03/24-37/002**

**URBROJ: 2133-14-02/01-24-1**

**Plaški, 29. travanj 2024.**

Na temelju članka 64. stavak 3. Zakona o zaštiti okoliša (“Narodne novine”, broj 80/13, 153/13, 78/15, 12/18 i 118/18), članka 29. Uredbe o strateškoj procjeni utjecaja plana i programa na okoliš (“Narodne novine”, broj 3/17) i članka 53. Statuta Općine Plaški (“Glasnik Karlovačke županije, broj 41/23), općinski načelnik Općine Plaški, dana 29. travanj 2024. godine, donio je

**O D L U K U**

**o započinjanju postupka ocjene o potrebi strateške procjene utjecaja na okoliš**

**IV. izmjena i dopuna Prostornog plana uređenja Općine Plaški**

Članak 1.

Donošenjem ove Odluke započinje postupak ocjene o potrebi strateške procjene utjecaja na okoliš za IV. Izmjene i dopune Prostornog plana uređenja Općine Plaški (u daljem tekstu: IV. Izmjene i dopune PPUO Plaški).

Obveza provođenja postupka Ocjene o potrebi strateške procjene utjecaja na okoliš utvrđena je na temelju Mišljenja o potrebi provedbe postupka ocjene Upravnog odjela za graditeljstvo i okoliš Karlovačke županije (KLASA: 351-03/24-02/21, URBROJ: 2133-07-01/01-24-02 od 22. travanj 2024. godine) za izradu za IV. Izmjene i dopune PPUO Plaški.

Postupak ocjene o potrebi strateške procjene utjecaja na okoliš za IV. Izmjene i dopune PPUO Plaški provodi Općina Plaški u suradnji sa Upravnim odjelom za graditeljstvo i okoliš Karlovačke županije.

Članak 2.

Nositelj izrade IV. Izmjena i dopuna PPUO Plaški i tijelo nadležno za provođenje postupka ocjene o potrebi strateške procjene utjecaja na okoliš je Jedinstveni upravni odjel Općine Plaški.

Članak 3.

Razlozi za izradu i donošenje IV. Izmjena i dopuna PPUO Plaški su slijedeći:

- nakon donošenja III. izmjena i dopuna Prostornog plana uređenja Općine Plaški, Općina Plaški je zaprimila inicijative za prenamjenu poljoprivrednog u građevinsko zemljište u nekoliko naselja na području Općine Plaški;

- zaprimljene su i inicijative građana za planiranje novih zona ugostiteljsko-turističke namjene.

Zaprimljene inicijative, posebno one za izgradnjom novih ugostiteljsko-turističkih sadržaja, vrlo su bitne za ukupni gospodarski razvoj Općine Plaški.

Članak 4.

Ciljevi i programska polazišta IV. Izmjena i dopuna PPUO Plaški odnose se na usklađenje sa zakonskim propisima te ostvarivanje preduvjeta za realizaciju gospodarskih i razvojnih projekata Općine Plaški:

* usklađenje sa Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23);
* usklađenje s Pravilnikom o prostornim planovima („Narodne novine“, broj 152/23);
* usklađenje s Uredbom o određivanju građevina , drugih zahvata u prostoru i površina državnog i područnog (regionalnog) značaja („Narodne novine“, broj 37/14, 154/14, 30/21, 75/22 i 61/23);
* usklađenje s Prostornim planom Karlovačke županije („Glasnik Karlovačke županije“, broj 26/0l, 33/0l-ispr., 36/08, 56/13, 07/14-ispr., 50b/14, 6c/17, 29c/17-proč. tekst, 8a/18 , 19/18-proč. tekst i 57c/22);
* analiza inicijativa za prenamjenu poljoprivrednog u građevinsko zemljište u nekoliko naselja na području Općine Plaški;
* analiza inicijativa za planiranje novih zona ugostiteljsko-turističke namjene.
* izmjene i dopune Plana u skladu sa zahtjevima, podacima, planskim smjernicama odnosno propisanim dokumentima koje dostave nadležna javnopravna tijela;
* izmjene i dopune Plana u skladu sa prihvaćenim primjedbama pravnih i fizičkih osoba tijekom javne rasprave.

Izmjene iz prethodnog stavka biti će ugrađene u Plan samo ako su u skladu s važećim zakonskim propisima i odredbama prostornih planova više razine te ako pojedinačno ili kumulativno nemaju moguć značajan utjecaj na okoliš i ekološku mrežu.

Članak 5.

Prostorni obuhvat IV. izmjena i dopuna Plana odnosi se na cjelokupno područje jedinice lokalne samouprave – Općinu Plaški.

Obuhvat Plana određen je administrativnim granicama područja Općine Plaški.

IV. Izmjene i dopune Plana obuhvaćaju izmjenu tekstualnog (obrazloženje, odredbe za provođenje) i grafičkog dijela plana.

Članak 6.

Radnje koje će se provesti u postupku ocjene o potrebi strateške procjene utjecaja na okoliš, provode se sukladno odredbama Zakona o zaštiti okoliša („Narodne novine“, broj 80/13, 153/13, 78/15, 12/18 i 118/18), Uredbe o strateškoj procjeni utjecaja plana i programa na okoliš („Narodne novine“, broj 3/17) i odredbama posebnih propisa iz područja iz kojeg se IV. Izmjene i dopune PPUO Plaški donose, i to sljedećim redoslijedom provedbe:

1. Općina Plaški, sukladno odredbi iz članka 29. Uredbe o strateškoj procjeni utjecaja plana i programa na okoliš („Narodne novine“, broj 3/17, započinje postupak ocjene o potrebi strateške procjene utjecaja na okoliš za IV. Izmjene i dopune PPUO Plaški donošenjem ove Odluke.

2. Općina Plaški je dužna pribaviti mišljenja javnopravnih tijela određenih posebnim propisima, navedenih u članku 7. ove Odluke. U svrhu pribavljanja mišljenja, općinski načelnik dostavlja zahtjev za davanje mišljenja o potrebi strateške procjene u roku od 8 dana od dana donošenja ove Odluke.

3. Na temelju kriterija za utvrđivanje vjerojatno značajnog utjecaja IV. Izmjena i dopuna PPUO Plaški na okoliš, iz Priloga III. Uredbe o strateškoj procjeni utjecaja plana i programa na okoliš („Narodne novine“, broj 3/17), javnopravna tijela daju mišljenje o potrebi strateške procjene te ga u roku od 30 dana od dana zaprimanja zahtjeva dostavljaju Općini Plaški.

4. Ukoliko općinski načelnik ocijeni potrebnim, osigurat će dodatna pojašnjenja s javnopravnim tijelom koje je dostavilo mišljenje iz točke 2. ovog članka.

5. Općina Plaški dostavlja Upravnom odjelu za graditeljstvo i okoliš Karlovačke županije, sukladno Zakonu o zaštiti prirode („Narodne novine“, broj 80/13, 15/18, 14/19 i 127/19), zahtjev za provedbu postupka prethodne ocjene prihvatljivosti IV. Izmjena i dopuna PPUO Plaški za ekološku mrežu.

6. Ako Upravni odjel isključi mogućnost značajnih negativnih utjecaja IV. Izmjena i dopuna PPUO Plaški na ciljeve očuvanja i cjelovitosti područja ekološke mreže, daje mišljenje da su IV. izmjene i dopune PPUO Plaški prihvatljive za ekološku mrežu.

7. Ako Upravni odjel ne isključi mogućnost značajnih negativnih utjecaja IV. Izmjena i dopuna PPUO Plaški na ciljeve očuvanja i cjelovitosti područja ekološke mreže, daje obvezujuće mišljenje da je obvezna provedba Glavne ocjene, što znači da se obvezno provodi i postupak strateške procjene.

8. Prije donošenja odluke u postupku ocjene o potrebi strateške procjene, kojom Općina Plaški potvrđuje da za IV. Izmjene i dopune PPUO Plaški koje su u izradi “jest potrebno” ili “nije potrebno” provesti postupak strateške procjene, Općina Plaški je dužna o provedenom postupku ocjene pribaviti mišljenje Upravnog odjela za graditeljstvo i okoliš Karlovačke županije, pri čemu je dužna dostaviti prijedlog teksta odluke koja će se donijeti o potrebi provedbe strateške procjene ili ne, zahtjev za davanje mišljenja, cjelovitu dokumentaciju iz postupka ocjene te popunjeni Obrazac o ocjeni o potrebi strateške procjene utjecaja strategije, plana i programa na okoliš iz Priloga II. Uredbe o strateškoj procjeni utjecaja strategije, plana i programa na okoliš („Narodne novine”, broj 3/17).

9. Ako se u postupku ocjene utvrdi da IV. Izmjene i dopune PPUO Plaški imaju vjerojatno značajan utjecaj na okoliš, donosi se odluka o obvezi provedbe strateške procjene koja sadrži osobito razloge zbog kojih je utvrđena potreba strateške procjene sukladno kriterijima iz Priloga III. Uredbe o strateškoj procjeni utjecaja strategije, plana i programa na okoliš („Narodne novine“, broj 3/17).

10. Ako se u postupku ocjene utvrdi da IV. Izmjene i dopune PPUO Plaški nemaju vjerojatno značajan utjecaj na okoliš, donosi se odluka da nije potrebno provesti stratešku procjenu. Odluka mora sadržavati osnovne podatke o IV. Izmjenama i dopunama PPUO Plaški i obrazloženje razloga zbog kojih je utvrđeno da nije potrebno provesti stratešku procjenu.

11. U odluci iz točke 9. i 10. Općina Plaški informira javnost sukladno Zakonu o zaštiti okoliša („Narodne novine“, broj 80/13, 153/13, 78/15, 12/18 i 118/18) i Uredbi o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, broj 64/08).

Članak 7.

U postupku ocjene o potrebi strateške procjene utjecaja na okoliš za IV. Izmjene i dopune PPUO Plaški sudjelovat će slijedeća javnopravna tijela:

* Ministarstvo kulture i medija, Konzervatorski odjel u Karlovcu, A. Vraniczanya 6, 47000 Karlovac;
* Ministarstvo zdravstva, Ksaver 200a, 10000 Zagreb;
* Hrvatske vode d.o.o., Vodnogospodarska ispostava za mali sliv Kupa, Obala F. Račkog 10, 47000 Karlovac;
* Hrvatske šume, Uprava šuma Podružnica Ogulin, B. Frankopana 12, 47300 Ogulin;
* Karlovačka županija, Upravni odjel za gospodarstvo, A. Vraniczanya 4, 47000 Karlovac;
* Karlovačka županija, Upravni odjel za graditeljstvo i okoliš, Križanićeva 11, 47000 Karlovac;
* Javna ustanova NATURA VIVA, Križanićeva 30, 47000 Karlovac.

Članak 8.

Općina Plaški dužna je o provedenom postupku ocjene informirati javnost, sukladno odredbama Zakona o zaštiti okoliša („Narodne novine“, broj 80/13, 153/13, 78/15, 12/18 i 118/18) i Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, broj 64/08), kojima se uređuje informiranje javnosti i zainteresirane javnosti u pitanjima zaštite okoliša.

Članak 9.

Ova Odluka stupa na snagu danom donošenja, a objavit će se u „Glasniku Karlovačke županije“ i na službenoj internetskoj stranici Općine Plaški, [www.plaski.hr](http://www.plaski.hr).

**OPĆINSKI NAČELNIK**

**Pero Damjanović**